
AUCTOR. 


PROOEMIUM. 


Faucis  cum  medicinae  partibus  pathologiae  aurium 
accidit,  ut  per  multa  secula  negligeretur,  quum 
artes  neque  anatomicae  nec  physiologicae  certi  quid- 
quam de  auris  internae  constructione  ac  de  sono- 
rum perceptione  invenirent,  quibus  ex  caussis  una 
cum  superstitione  illa,  asQct  ifMfvrjv  quendam  in 
tympani  cavitatibus  conspiciente,  neque  ex  ratione 
neque  ex  experientia  orta  cognitio  et  therapia  hujus 
organi  morbos  curare  poterat.  Inter  omnes  primus 
Duvernoy  ')  excellentissima  organi  acustici  de- 
scriptione atque  affectionum  pathologicarum  diligen- 
tissima  explicatione  impedimenta  omnia  removebat, 
quae  dum  affuissent,  posteriores  medici,  anatomici, 
physiologi  in  tota  via  cognoscendorum  morborum 
aurium  semper  erravissent.  Postea  Itard  et  Saissy 
in  Francogallia,  tum  hac  aetate  Kramer  Berolini 

’)  Giiichard  Jos.  du  Vernay,  Traite  de  1’organe  de 
1’ouYe,  contenant  la  structure,  les  usages  et  les  maladies  de 
toutes  les  parties  de  Foreille.  Paris.  1083.  12. 

maximam  laudem  sibi  quaerentes  studiis  summis 
veri  reperiendi,  permulta  reperiebant.  Quorum  pri- 
mus ')  in  libro  de  aurium  morbis  non  solum  totius 
usque  ad  suam  aetatem  de  hac  re  scientiae  histo- 
riam praeclaram,  sed  etiam  auris  anatomiain  accu- 
ratam scripsit;  quamvis  animum  nostrum  minime 
fugere  possit,  si  omnia  ab  eo  atque  a posterioribus 
eadem  de  re  scripta  perlustremus,  fere  nullos  im- 
positos esse  exitus  diagnosi  et  therapiae  morborum 
nervosorum,  praesertim  quum  medicorum  inter  hy- 
pothesin  veritatem  que  suspensos  animos  tamen  vir- 
tute sua  stare  crederent.  Nescio  quidem,  an  mise- 
rius contingere  possit  aegrotis,  quam  ut  de  morbi 
sui  gradu  in  errore  versentur:  at  nullam  capere 
utilitatem  medicum  e morbi  ignoratione  sive  e the- 
rapiae  eventu  falso,  semper  contendam.  Id  quidem 
saepissime  evenit;  nuinquam  autem  aegri  salus  majus 
in  periculum  discrimenque  vocatur,  quam  ludibriis, 
quae  sensus  et  medicis  et  invalidis  ferunt.  Quis 
est,  qui  ignoret  oculorum  auriumque  mendacia?  quis 
ab  illis  permoleste  non  vexatus  sit?  Quo  tamen 
facilius  pericula  oculorum  scientia  atque  experientia 
defendi  posse  videntur,  eo  majoribus  strepunt  cla- 
moribus aures  contemptis  omnibus  remediis.  Etenim 
bene  scit  homo,  quae  videat  et  quantum  videat, 
sed  nuinquam  certe,  quae  audiat  et  quantum  audiat. 


*)  J.  M.  G.  ltard,  Traite  des  nialadies  de  1’oreille  et  de 
1’audition.  2 Voll.  Paris  1821.  8. 

Kramer  ')  quidem  — quae  maxima  ejus  est 
gloria  — in  libro  quodam  ad  commune  judicium 
popularemque  intelligentiam  accommodato  studiosis- 
sime intendebat,  ut  hominibus  superstitione  opinio- 
nibusque corruptis  fere  omnium  auris  morborum 
salutem  probaret  enumerandis  suis  curis  secundis: 
sunt  tamen  permulti  surdi,  quibus  et  ille  et  alii 
medici  triste  majoris  sanationis  desiderium  reli- 
querint. 

In  decursu  hujus  dissertatiunculae,  qua  morbo- 
rum auris  nervosorum  scientia  exponenda,  quibus 
exemplis  dicta  illa  probari  possint,  intelligemus. 


')  Dr.  W.  Kramer,  DieHeilbarkeit  der Taiibhcit.  Berl.1842.  8. 
* 


-Auris  affectiones  nervosae  sunt  hae: 

1.  Dolores,  quos  dicunt  otalgiam. 

2.  Audiendi  gravitas,  tarditas,  dicta  baryecoia 
seu  dysecoia,  surditas  seu  cophosis. 

3.  Paracusis  et  hypercusis,  id  est  depravatio 
quaedam  auditus,  ubi  soni  aut  duplicati  aut 
alienati  quodammodo  reddi  videntur. 

I.  DE  OTALGIA. 

Dolores  ex  affectione  idiopathica  nervorum  ortos 
vehementissimos  esse  inter  omnes  satis  constat. 
Symptomatibus  inflammationis  minime  praesentibus 
ita  a ceteris  differunt,  ut  facile  dignosci  possint. 
Sedent  in  peripheria  systematis  nervosi,  surgunt 
graves  ardentesque,  redeunt  paroxysmis;  longum 
per  tempus  affecti  nervi  denique  inflammationem  in 
regionibus  proximis  et  carciuoma  atque  ipsam  mor- 
tem efficere  solent.  Si  vero  quaerimus,  nuin  in 
auribus  quoque  neuralgiae  exsistere  possint,  Kra- 
mer  ')  summo  cum  studio  id  negasse  respondendum, 

')  Dr.  W.  Kramer,  Erkenntuifa  und  Heilung  der  Ohreu- 
krankheiten.  Bcrlin  183S.  8. 

quippe  qui  tum , quum  medici  se  otalgiam  obser- 
vasse crediderint,  nihil  aliud  nisi  meatus  auditorii 
vel  membranae  tympani  iuflammationem  fuisse  caus- 
sam occultam  dixerit, 

Tamen  Itard,  Beck  atque  etiam  Galenus  jam 
dolores  auris  descripserunt  neque  unquam  eos  in 
dubium  vocasse  videntur.  Nam  quae  sunt  res,  qua- 
rum caussa  negentur?  Quamvis  nervum  acusticum 
tali  modo  affici  non  posse  concedendum  nobis  sit, 
nescio  quid  esse  putet  Kramer,  cur  aut  chorda 
tympani,  aut  alii  trigemini  ramuli  acustici  dolorem 
non  capiant.  Qua  de  re  Itard  quidem  nihil  certi 
affert,  etenim  et  nervorum  et  membranarum  affectione 
eodem  modo  productam  otalgiam  dicit,  quae  impri- 
mis prosopalgia  et  hemicrania,  tum  corporibus  alienis 
in  meatu  auditorio  externo  vel  interno  dentibus  ca- 
riosis, tumoribus  efficiatur.  Demonstrat  igitur,  ferme 
nihil  sua  interesse,  ut  accurate  hanc  neuralgiam  de- 
finiat, quam  ob  rem  haud  in  magno  discrimine  do- 
loris therapiam  ponit.  Contra  hanc  levitatem  Beck 
inflammationem  quandam  observari  debere  recte  ait, 
quum  membranae  affectae  sint;  levem  autem  irrita- 
tionem tam  graves  dolores  efficere  non  posse. 

Duvernoy  quoque,  qui  scientiam  quidem  de 
intumescentia  oedematode  nervorum  in  neuralgiis, 
sed  minime,  in  quibus  caussas  esse  volebat,  ratione 
cognitas  eorum  obstructionem  compressionemque 
habebat,  dolores  aurium  numerat,  originem  vero 
quaerens  in  frigoris  et  caloris  vi,  qua  cerumen  aut 


10 


induretur,  aut  liquefiat.  Veram  autem  otalgiam 
minime  videtur  cognosse.- 

Permulti  sunt  scriptores,  qui  hoc  nomine  morbos 
otalgiae  plane  contrarios  referant,  quum  illorum 
symptomata  vel  inflammationes  vel  destructiones 
clare  notent. 

Quamvis  Kramer,  vir  ille  sagax,  nullam  ex- 
sistere otalgiam  putet,  tamen  non  solum  ex  omni- 
bus supra  dictis  eam  esse  videmus,  verum  etiam 
pro  certo  habeo,  eadem  affectos  homines  raro  adire 
medicum,  aut  quod  ipsi  sese  defendant  contra  mor- 
bum, aut  negligentia  quadam  permotos;  levioribus 
enim  doloribus  simplicibusve  vexatos  atque  alius 
mali  symptomatibus  egentes  remissionem  neuralgia- 
rum  minoris  momenti  otalgiae  signum  putare,  vel 
medicamentis  antirrheumaticis  vulgo  probatis  sese 
ipsos  curare. 

Attamen  necesse  esse  mihi  videtur,  quaecunque 
de  symptomatibus,  caussis,  decursu,  therapia  otalgiae 
usque  ad  nostrum  tempus  cognita  sint,  breviter 
exponi. 

Fere  subito  otalgia  surgit,  vehementissimis  cum 
doloribus  inchoans,  aut  brevi  tempore  ad  summum 
eorum  gradum  evehens.  Item  subito  cessat  et  ita 
quidem,  ut  redeat  paullo  post  sive  in  aure  sive  in 
alia  capitis  parte.  Neque  inflammationes,  nec  tu- 
mores meatus  auditorii  seu  conchae,  nec  rubores 
nec  tympani  membrana  non  pellucida  adsunt,  sed 
veluti  rejecta  in  regiones  proximas  affectio  oculum 

rubrum  et  temporum  genaeque  dolores  commovet. 
Quin  etiam  deliria  ac  convulsiones  eam  gravem  con- 
sequi traduntur.  Quod  nescio  equidem  an  verum  sit. 

Neque  certo  affirmari  potest,  quum  perpauca 
minimeque  accurata  exempla  praesto  sint,  ut  in  ce- 
teris neuralgiis,  conchae  vel  meatus  auditorii  calorem 
minutum  esse,  quibus  de  rebus  nihil  dicit  Itard. 
Susurrum  autem  tinnitumque  semper  otalgiam  co- 
mitari, baryecoiam  vel  completam  surditatem  eam 
sequi  et  ab  illo  et  a Beck  narratur.  Dixerint  non- 
nulli, hunc  erethismum  in  nervo  acustico  magis, 
quam  in  chorda  tympani  quaerendum  esse;  sed  non 
dubito  negare  et  haec  et  illa  a Beck  dicta,  re- 
jectam quasi  esse  affectionem  a chorda  in  nervum 
acusticum  atque  ita  fieri  strepitum  auditus,  surdita- 
tis vero  causam  functionem  impeditam  musculorum 
esse.  Nam  maximum  pathologiae  periculum  faciunt 
illi,  qui  dignoscendi  cupiditate  ardentes  doloris  sim- 
plicis causam  morbique  omnis  interni  sedem  licenter 
constituere  volunt  — quamquam  tanta  hujus  rei 
imprudentia  nobis  non  est,  quantam  Rademacber 
existimat  — itaque  nec  Beck  neque  alii  scriptores, 
dum  sumus  bis  inclusi  compagibus  humanae  imbe- 
cillitatis, certiores  nos  facere  de  bis  propositis  pos- 
sunt. Quamnam  vero  utilitatem  capiat  therapia  ex 
harum  rerum  scientia?  Quantum  profecerint  medici 
in  nervorum  aegrorum  cura?  Maximam  nobis  at- 
tulerunt admirationem  errata  eorum,  qui  in  nervo- 
rum motoriorum  sectione  sanationem  doloris  nervi 

sensitivi  quaerebant,  nihil  nisi  musculorum  immobi- 
litatem efficientes.  Neque  alii  nervos  sensitivos  in 
neuralgiis  scalpello  secantes  ullum  aegroto  auxilium 
praebebant. 

Causae  otalgiae  praecipue  affectiones  rheumati- 
cae esse  videntur,  nam,  ut  supra  jam  dictum,  saepe 
faciei,  oris,  pharyngis  mala  rheumatica  simul  cum 
ea  conspiciuntur.  Quicunque  in  haemorrhoides,  hy- 
steriam,  hypochondriam,  menstruationem  irregularem 
inclinant,  eis  ad  hunc  morbum  magna  dispositio  est. 

Prognosis  opportuna:  otalgia  saepe  sine  ullo 
remedio  cessare,  raro  per  longum  tempus  remanere 
dicitur. 

De  cura  pauca  cognita  sunt.  A circulatoribus 
et  pharmacopolis  multa  inutilia  remedia  vendebantur, 
quibus  ipsis  saepenumero  venenum  atque  aliae  ma- 
teriae perniciosissimae  immiscebantur.  Tamen  me- 
dici illustres  semper  iis  abstinebant.  Jam  antiquis- 
simis temporibus  usos  esse  pathologos  narcoticis 
instillationibus  ferunt,  in  quibus  Galenus  et  Itard 
aliique  maximum  vitae  periculum  videbant,  ita  ut 
opium,  si  res  postulasset,  emplastri  sola  forma  post 
concham  applicatum  reciperent.  Omnium  tamen  di- 
ligentissimam  therapiam  Itard  scripsit,  in  qua  haec 
tradit  de  otalgiae  idiopathicae  cura : Caput  per  ho- 
rae quadrantem  aqua  calida  lavetur;  quo  facto  ut 
exhalationis  frigus  removeatur,  crinis  subito  panno 
laneo  percalido  fricetur  usque  ad  totam  capitis  sic- 
citatem; tum  obducatur  ei  mitra  quaedam,  antea  in 

loco  calido  posita.  Quibus  sunt  crines  longissimi, 
illis  involvantur  temporum  genaeque  regiones  cata- 
plasmate ex  aconito  et  lini  seminis  farina  composito 
atque  lacte  cocto.  Vaporationes  aut  una  cum  illis 
medicamentis,  aut  solae  adhibeantur  et  quidem  ita 
receptae: 

Rp.  Liqu.  anodyni  Hoffmanni  3 i«j 
solve  in 
Aquae  §/3 

Mixta  haec  et  jactata  in  vitro  quodam  medici- 
nali ponas  in  aqua  calida.  Vapores  ita  parati  du- 
cantur in  meatum  auditorium  externum  intime  impo- 
situm in  vitri  ostio,  donec  odores  percipiantur. 

Quibus  remediis  Itard  celerrimum  ferebat  auxi- 
lium contra  dolores  gravissimos.  Etiam  quo  vulgo 
utuntur  homines,  saponem  nigrum  adhibebat  appli- 
catum temporibus.  Dum  haec  omnia  utilitatem  fe- 
rant, cauteria  improbanda  esse  dicit,  sed  quum  mi- 
nime juvent,  infundi  in  meatum  auditorium  externum 
lac  cum  lini  semine  seu  balsamis  sedativis  coctum, 
sive  dari  remedia  narcotica.  Nihil  boni  ex  balneis 
vidit. 


II.  DE  SURDITATE  NERVOSA. 

Nervosa  surditas,  dysecoia,  baryecoia,  copliosis 
dicta,  inter  omnes  aurium  morbos  medicis  plurimam 
diligentiam  onusque  et  studium  ac  summum  emolu- 
mentum attulit,  quia  non  solum  saepissime  praeter 

cetera  mala  auditus  videtur,  verum  etiam  aegris 
maximam  molestiam  exhibet. 

Quaeritur  saepe,  utrum  visus  an  auditus  depra- 
vatio facilius  tolerari  possit;  num  surdus,  an  myops 
longius  a vitae  voluptatibus  et  ab  hominum  socie- 
tate removeatur.  Ut  praetermittam,  mali  gradu  re- 
motionis quasi  spatium  circumscribi  atque  oculos 
perspicillis  adjuvari,  id  mihi  dubitari  non  posse  vi- 
detur, quin  myopia  et  surditas  in  eodem  circulo 
versentur  et  in  invalidi  eruditione  tantum  auxilium 
quoddam  seu  commodum  quaerendum  sit.  An  non 
eadem  incommoda  sunt:  surdus  quod  semper  homi- 
nibus diffidat,  myops  quod  minime  circumspectius 
agere  possit  ? Quam  ob  rem  haud  multum  abest, 
quin  hi  eisdem,  quibus  illi,  difficultatibus  afficiantur, 
quocunque  modo  expediant  proposita  sua.  Neque 
tota  sensuum  jactura  surdus  majus  detrimentum 
capit,  quam  coecus,  quia  omnis  sensus  lingua  quo- 
dammodo fieri  potest,  quae  ceterorum  ampliori  cul- 
tura nos  carere  posse  docet.  Multa  sunt  hujus 
rei  exempla,  e quibus  sive  eruditione,  sive  consue- 
tudine, sive  usu,  aut  linguam  aut  oculum,  aut  au- 
ditum aut  tactum  aptius,  prout  quaeque  postulen- 
tur ad  res  gerendas,  recipi  videmus.  Ita  fit,  ut 
surdus  idemque  mutus  omnium  gravissimam  faciat 
jacturam. 

Baryecoia  ex  affectione  apparatus  sensitivi  au- 
ditorii exorta  vel  in  commutationibus  structurae  or- 
gani, vel  in  irritationibus  dynamicis  nititur,  quarum 

priores  sane  propter  sedem  abditam  auris  internae 
nobis  cognitae  non  sunt. 

Permultum  disputabatur  de  communibus  ba- 
riecoiae  nervosae  symptomatibus,  neque  omnia  a plu- 
rimis fere  medicis  de  bis  rebus  tentata  hac  aetate 
intra  initium  stant.  Maximam  certe  auctoritatem  haec 
Krameri  dicta  praebent:  certi  aliquid  inspectione 
locali  et  manipulatione  tantum  constitui.  Quo  facto 
omnes  partes  auris,  quae  possunt  inquiri,  sanae  in- 
veniuntur. Attamen,  pergit  medicus  ille,  meatum 
auditorium  externum  apud  nervoso -surdos  paene 
semper  siccum,  sive  cerumine  squamoso  seu  in  mas- 
sis agglomerato,  esse,  cujus  remotione  aegri  vale- 
tudo neque  in  melius,  neque  in  pejus  inclinetur.  In 
primis  casibus  pruritum  vehementem  in  meatu  fieri 
solere,  jam  Itard  exponit.  Si  per  instrumentum 
quoddam  aer  in  tubam  Eustachii  immittitur,  aegri 
de  magna  auditus  imbecillitate  conqueruntur  ac  de 
capite  quasi  inflato,  de  mente  praeclusa;  quum  su- 
surrus affuit,  tum  valde  augetur.  Sed  eadem  sanus 
percipit,  si  ore  nasoque  clausis  aerem  in  tubam 
mittit.  Contra  multo  majoris  momenti  mihi  surdo- 
rum audiendi  facultas  quasi  aucta  inter  strepitus  et 
clamores  vehementes  videtur,  quamvis  Kramer 
huic  rei  tantum  aegrotorum  verbis  probatae  nullam 
fidem  habere  velit.  Verum  in  potestate  medici  ipsius 
est,  ut  experiatur,  quanta  sit  ratio  in  aegri  verbis; 
quod  quum  saepe  fecerim,  ipse  illa  a permultis 
scriptoribus  enarrata  minime  in  hypothesi,  sed  in 

veritate  niti  probaturus  sum.  Eece  opinionem  meam 
de  re  eadem  : Audiendi  enim  facultatem  auctam 
apud  surdos,  imprimis  dum  multi  strepitus  acuti  et 
longinqui,  ut  curruum  armorum  crepitus,  hominum 
colloquia  et  caetera,  eodem  tempore  audiantur,  in- 
venimus, ubi  sanis  et  verba  et  soni  singuli  difficilius 
cognosci  videntur.  Sonitus  vero  undae  et  in  sanis  et 
in  aegris  aequales  aurem  adeunt  atque  pari  modo  per 
omnes  auris  partes  internas  perducuntur,  sed  ab  his 
minus  perfecte,  quam  ab  illis  percipiuntur.  Homines 
baryecoia  affecti  spatio  quodam  circumdantur,  inter 
quod  audiunt  accurate,  sed  quum  vox  humana  seu 
instrumenti  cujusdam  soni  majore  intervallo  interjecto 
audiuntur,  tum  dignoscendi  facultas  magis  magisque 
diminuitur.  Si  igitur,  multo  strepitu,  vocem  non 
procul  sibi  missam  accurate  percipiunt,  id  mihi  so- 
lum auditus  imbecillitate  effici  videtur,  quae  sonos 
amotiores  intelligere  non  potest;  etenim  sani  quoque 
vocem  distincte  audirent,  nisi  etiam  ceterorum  so- 
norum totum  vigorem  perciperent,  quamobrem  sin- 
guli in  aure  quasi  oblitterantur.  Ita  sane  fit,  ut  hi 
semper  conquerantur  de  clamorum  strepituumque 
molestia,  dum  illi  minime  affici  videantur. 

Postea  in  baryecoiae  nervosae  diagnosi  id  prae- 
cipue animadvertendum  est,  ut  quibuscunque  mo- 
mentis nervi  irritentur,  hic  quoque  celerius  admit- 
tantur propter  acustici  nervi  jam  diutius  excitatam 
irritabilitatem,  itaque  symptomatum  varietatem  affe- 
rant, qua  et  medicus  et  aegrotus  facile  decipiatur. 

Ad  haec  in  baryecoia  erethico-  nervosa  redituri 
suinus. 

Malo  per  aliquod  tempus  remanente,  auris  nu- 
tritio, ceruminis  secretio  imminui,  partium  externa- 
rum sensibilitas,  imprimis  meatus  auditorii  externi, 
quin  etiam  genae  auferri  solet. 

Distinguimus  autem  surditatem  nervosam  secun- 
dum gradum,  causam,  qualitatem. 

De  gradu  et  antiquis  et  posterioribus  temporibus 
variae  sententiae  erant.  Scriptores  veteres  surdi- 
tatem completam  et  baryecoiam , ubi  tantum  soni 
proximi  fortesque  audiantur,  cognoverunt.  Quibus 
medici  nostrae  aetatis  adjungunt  illam  audiendi  fa- 
cultatem, ubi  soni  quidem  percipiuntur,  tamen  eorum 
qualitas  minime  dignoscitur.  Itard  surditatis  no- 
mine semper  usus  est,  etsi  eo  omnes  audiendi  gra- 
dus complectitur.  Haec  ejus  est  auditus  distinctio: 

a.  auditus  sermonis. 

b.  ,,  vocis 

c.  ,,  sonorum 

d.  ,,  clamoris 

e.  cophosis  completa. 

Sed  quum  nullam  utilitatem  pathologicam  seu 
therapeuticam  ista  divisio  afferat,  quia  certi  fines 
ei  constitui  non  possunt,  medicus  illo  clarissimus 
ipse  eam  minime  dignam  habebat,  quae  uberioribus 
verbis  exponeretur.  Verum  surditatis  pathologiam 
secundum  causas  diligenter  descripsit,  cujus  studii 

2 


quidem  nullum  modum  tenebat.  Etenim  decem  et 
octo  causas  enarrat,  quae  sunt  tales: 


1. 

Surditas 

ex 

pyorrhoea 

2. 

55 

55 

ulceratione  et  carie 

3. 

55 

55 

sarcomatibus  in  meatu  auditorio 

4. 

55 

55 

concrementis  in  meatu 

5. 

55 

55 

oblitteratione  meatus 

6. 

55 

55 

dilatatione  meatus 

7. 

55 

55 

condensatione  membranae  tympani 

8. 

55 

55 

perforatione  membranae  tympani 

9. 

55 

55 

disjunctione  ossiculorum 

10. 

55 

55 

obturatione  tubae 

11. 

55 

55 

imperforatione  auris  internae 

12. 

55 

55 

congestione  sanguinea  in  aure  in- 

terna 

13. 

55 

55 

compressione  nervi  acustici 

14. 

55 

55 

paralysi  nervi  acustici 

15. 

55 

55 

plethora 

16. 

55 

55 

metastasi 

17. 

55 

55 

diathesi 

18. 

55 

congenita. 

Si  hanc  tabulam  cum  illisaKramer  etBerg') 
conscriptis  comparamus,  fere  maximum  causarum 
numerum  nihil  nisi  complicationes  morbi  nervosi, 
causas  primarias  vero  aut  ignotas  aut  rheumaticas 
inveniemus.  Nam  omnes  ab  Itard  in  opere  majore 

')  Fr.  II.  Alexander  Berg,  Doctor  der  Medicin  u.  Chi- 
rurgie,  pracf.  Arzt  u.  Wundarzt  zu  Gusow.  Beitnige  zur  Be- 
Iiandlung  der  nervosen  Schwerlidrigkeit  niiCtelst  eines  neuen 
Apparates.  Berliu  1845.  8. 

relatae  observationes  id  solum  probant,  has  causas, 
quas  primarias  censere  videtur,  jam  in  prima  inqui- 
sitione simul  cum  cophosi  exstitisse.  Yera  nervo- 
rum affectionis  causa  omnino  difficillime  vel  in  per- 
paucis tantum  casibus  intelligi  potest,  quia  aegri, 
quibus  rebus  morbi  fieri  soleant,  raro  sciunt,  atque 
rheumatismus,  coryza,  arthritis,  aliae  dyscrasiae  illi 
fontes  sunt,  e quibus  ferrne  omnia  corporis  mala 
haurienda  esse  existimant.  Ita  fit,  ut  medico  num- 
quam  apte  respondeatur. 

Simplicissime  distinguatur  surditas  idiopathica, 
sympathica,  metastatica,  traumatica.  De  prima  po- 
stea dicam,  de  secunda  alio  loco.  Metastatica  ob- 
servatur saepe  in  morbillis,  scarlatina,  variolis,  typho, 

arthritide,  variis  exanthematibus  acutis,  quando  in- 

* 

caute  curantur;  traumatica  in  commotionibus  cranii, 
quibus  nervi  rumpi  dicuntur,  et  in  vulneribus  inter- 
narum auris  partium. 

Itard,  Abercrombie  aliique  copliosin  quan- 
dam  e plethora  seu  aneurysmate  arteriae  auditoriae 
internae  genitam  arbitrantur,  sed  labyrinthi  cavita- 
tes ita  abditae  sunt  oculis  et  remotae  ab  ulla  via, 
qua  instrumenta  inducantur,  ut  apud  vivos  certam 
diagnosin  facere  non  possimus. 

Affecto  encephalo  saepe  nervorum  acusticorum 
alienatio  exsistit,  comitantibus  capitis  doloribus,  ver- 
tigine sensuum  mentisque  lassitudine. 

Quod  attinet  ad  momenta  praedisponentia , ea 
sunt  hereditaria;  tum  senectus,  animi  affectus  de- 

2* 

primentes,  diarrhoeae,  humorum  jactura,  alia.  Prae- 
cipue baryecoia  saepe  cum  haemorrhoidihus,  cete- 
risque  alvi  morbis  complicata  videtur. 

Secundum  qualitatem  cophosis  nervosa  erethica 
et  torpida  distinguitur,  quarum  prima  semper  cum 
sonitu  aurium  vel  ab  initio  vel  postea  sensim  exorto 
et  crescente  conjuncta  est.  Sunt,  qui  vituperent  hoc 
erethismi  nomen,  qui  potius  in  audiendi  facultate 
praeter  naturam  aucta  cerni  debeat;  attamen  patlio- 
logia  illam  baryecoiae  significationem  acceptam  vult, 
quia  in  susurro  nervi  acustici  functioni  quasi  major 
vitalitas  allata  sit.  Fere  semper  una  auris  sola  aegro- 
tare sensim  inchoat,  ita  ut  saepe  ab  ipso  aegro  ma- 
lum non  prius  cognoscatur,  quam  altera  jam  surdi- 
tate affecta.  Etsi  tarde  crescit  morbus,  tamen  sum- 
mam molestiam  denique  creare  solet. 

Auditus  sonitus  est  varius  : aut  susurrus,  aut 
tinnitus,  vel  aliis  strepitibus  magnis  instrumentis 
effectis  similis.  Malum  saepe  intermittitur:  diebus 
serenis,  aere  sicco,  animo  libero,  abstinentia  diminui 
quidem  videtur,  sed  paulo  post  in  pejus  redit,  prae- 
sertim quum  aures  aliave  corporis  pars  refrigera- 
tioni expositae  fuerint.  Aliquando  denique  surditas 
completa  exsistit,  quo  facto  sonitus,  ut  ait  Kra- 
mer,  subito  desinit.  Duae  aures  postremo  aegrotant 
neque  unquam  una  erit  surda,  dum  altera  pfane  sana  sit. 

Torpida  surditas  ullo  sonitu  caret  ac  nervus 
acusticus  summum  torporem  contra  irritamenta  ex- 
terna acustica  in  ea  exhibet.  Aegri  illa  affecti  va- 

letudo  animo  aequo,  tranquillo,  post  coenam,  spi- 
rituosis  potibus  excitata,  vesperi,  magno  aeris  calore 
melior  fieri  solet.  Tamen  hoc  morbi  genus  magis 
in  surditatem  completam  inclinare  videtur. 

Erethica  et  torpida  autem  cophosis  distinctis 
finibus  non  terminantur,  nam  Berg  et  Kramer 
therapeutis  id  praecipue  adnotanduin  esse  conten- 
dunt, saepissime  utra  sit,  sciri  non  posse,  quum 
erethica  per  multos  menses  sonitu  egeat,  postea 
vero  vehementer  ab  eo  vexetur  in  eodem  surditatis 
gradu.  Hoc  quoque  ab  omnibus  medicis  observa- 
tum, erethismum  intra  curam  in  torporem  mutari  et 
vice  versa. 

Decursus  baryecoiae  nervosae,  ut  e supra  dictis 
patescit,  valde  tardus  est.  Tempore  suo  quum  auxi- 
lium non  affertur,  tum  longinqua  fit,  denique  celerius 
usque  ad  ultimum  surditatis  gradum  progredi  solet. 

Quod  ad  prognosin  attinet,  ea  secundum  causas 
et  constitutionem  aetatemque  hominis,  secundum 
qualitatem  et  gradum  morbi  instituenda  est.  Omnes 
medici  instant  atque  urgent,  ut  quam  primum  me- 
dicina contra  malum  adhibeatur:  imprimis  Kramer 
curae  cordique  fuit  in  omnibus  scriptis  communi 
judicio  accommodatioribus,  ut  summa  eloquentia  hu- 
jus rei  auctoritatem  dignitatemque  quam  maxime  de- 
monstraret. Talis  enim  jam  baryecoia,  quae  leviorem 
colloquendi  rationem  difficilem  reddit,  mox  aures 
aegrotantes  tanta  negligentia  cognoscendae  vocis 
humanae  afficit,  quanta  vera  auditus  convalescentia- 


22 


postea  non  iutelligitur.  In  causis  illis  ab  Itard 
enarratis  prognosis  fere  sine  dubio  constituta  est, 
quae  sane  tum , quando  nihil  nisi  refrigeratio  ante- 
cessit, opportunissima  erit  et  quidem  magis  erethi- 
cae  quam  torpidae,  quamvis  Kramer  illius  curam 
multo  difficiliorem  esse  contendat.  Berg  autem, 
qui  duas  formas  fere  eodem  modo  tractat,  ab  hac 
sententia  discrepat.  Priori  aetate  usque  ad  viginti 
annos  summam  spem  de  cura  habere  medicus  potest, 
postea  vero  prognosis  semper  dubia. 

Curam  surditatis  nervosae  medici  quam  maxime 
exercebant.  Necesse  est  causarum  imprimis  ratio 
habeatur.  Haemorrhagiae  suppressae  restituendae, 
vermes  intestinales  sive  alia  molimina  ex  alvo  emit- 
tenda , nervorum  systematis  anaesthesia  curanda. 
Saepe  malum  causis  remotis  cessat.  Attamen  hae 
plurimis  casibus  nullae  cognitae  sunt,  nec  tum  alius 
morbus  invenitur,  qui  per  metastasin  baryecoiam 
effecerit.  Ibi  medicina  valde  in  experimentis  ver- 
satur. Antequam  anatomia  organi  auditorii  D u v er- 
uo y magna  cum  diligentia  ac  perfectione  inter  om- 
nes anatomicos  maximam  gloriam  sibi  paraverat, 
itaque  pathologiae  novam  latioremque  viam  osten 
derat,  solis  medicamentis  drasticis  sive  antirheuma- 
ticis,  ut  guajaco,  stibio  aurantiaco,  calomelane,  se- 
taceis,  vesicatoriis  et  caeteris  curam  perficere  cona- 
bantur. Hippocrates  jam  dixit:  quibus  surditas 
biliosis  egestionibus  cessat,  et  Celsus:  nihil  plus 
'adversus  surditatem  quam  biliosa  alvus  potest.  Haec 

vero  remedia  purgantia  et  derivantia  in  rarissimis 
tantum  casibus  utilitatem  et  aegrotis  et  medicis  al- 
latura sunt. 

Ex  contrario  illa,  quae  ad  ipsas  auditus  partes 
admittebantur , omnibus  temporibus  facilius  mala 
removebant.  Quamobrem  bac  aetate  medici  summo 
studio  in  eorum  applicandorum  ratione  versabantur. 
Deleau1)  et  Saissy2)  et  Itard  primi  vaporum 
usum  adhibebant.  Kramer,  Berg,  Wolff  appa- 
ratus, quibus  in  aurem  ducuntur,  simpliciores  melio- 
resque  fecerunt,  quorum  omnium  formam  constructio- 
nemque si  his  enarrare  vellem,  dissertationis  modum 
excederem, praesertim  quum  plerique  diligenter  explo  - 
rati reprehensionem  majorem  quam  laudem  abstulerint. 

In  applicandis  apparatibus  praecipue  erethicae 
et  torpidae  surditatis  varietatem  animadvertendam 
esse,  ac  secundum  unam  vel  alteram  qualitatem  eli- 
gendas materias,  e quibus  vapores  fierent,  horum- 
que  volumen  et  calorem  constituenda  therapeutae 
praescripserunt.  Sed  Berg  nuper,  quum  hujus 
varietatis  diagnosis  non  solum  difficillime  definiri, 
verum  etiam  interdum  duobus  morbi  formis  con- 
junctis tolli  posset,  curam  paene  eandem  fore  osten- 
dit. Erethismum  enim  et  torporem  superioribus 
temporibus  — etiam  nostra  aetate  Wolff  hac  opi- 


Deleau,  Introduction  a des  recherches  pratiques  sur  les 
maladies  de  1’oreille.  Paris  1832.  8. 

’)  Saissy,  Essai  sur  les  maladies  de  1’oreille  interne. 
Paris  1827.  8. 

uione  ducitur  — allectiones  plane  contrarias  pu- 
tabant, quamobrem  therapia  curandi  rationem  quo- 
que contrariam  adhibere  debebat.  Torpor  medi- 
camentis irritantibus  curandus,  ad  excitandam  se- 
mioppressam  aut  debilitatam  functionem  nervorum, 
erethismus  sedativis.  Ut  supra  jam  demonstravi- 
mus, minime  malorum  horum  fines  ita  praecipites 
interrumpuntur,  sed  unum  potius  alterum  consequi 
videtur. 

Vapores,  qui  e tuba  Eustachii  nervum  acusti- 
cum affecturi  sunt,  tali  modo  in  aurem  internam 
perducuntur:  In  catheterem  quendam  aut  argenteum 
aut  elasticum  per  meatum  inferiorem  seu  medium  nasi 
usque  ad  tubae  ostium  missum  et  Krameri  vin- 
culo frontali  in  capite  deligatum  tubulus  elasticus 
inferatur  cum  apparatu  conjunctus,  e quo  vapores 
exhalentur.  Itard  in  cratere  metallico  fervente  ae- 
therem  aceticum  exhalantem  adhibet.  Quum  autem 
facile  materiae  metallicae  hoc  modo  ita  dissolvi 
possent,  ut  vapores  alias  aeris  species  irritantes  in 
cavitatem  tympani  effunderent,  Kramer  aetherem 
in  vitro  quodam  tantum  exhalari  et  aqua  sensim 
incidenti  expelli  optimum  esse  dixit.  Hic  vaporum 
copiam  atque  intensitatem  tota  in  potestate  nostra 
esse  ostendit.  Quo  magis  affectus  erethismo  nervus 
est,  eo  minor  vaporis  quantitas  adhibenda. 

Aetheris  loco  Wolff  in  baryecoia  erethico- ner- 
vosa vaporibus  ex  extracto  hyoscyami  paratis  ute- 
batur, quorum  de  dignitate  et  vi  salutari  Bcrg  multa 

experimentis  accuratissimis  probabat.  Ille  cathete- 
ris argenteis  loco  elasticum  in  nares  inducere  solet, 
metallici  usu  permultos  aegros  abhorrere  ratus. 
Quum  hoc  vero  fere  numquam,  ut  Kramer  et  Berg 
saepissime  observabant,  nisi  in  hominibus  valde 
irritabilibus  videatur,  neque  perspici  possit,  quonam 
modo  vapores  in  tubam  et  tympani  cavitatem  pro- 
ficiscantur, semper  argenteus  praeferendus  est.  Tum 
Wolffii  apparatus  in  constructione  sua  complura 
praebet  incommoda:  compositus  enim  esse  lamina, 
quare  numquam,  quanti  vapores  nec  quanto  calore 
exhalentur,  dispici  potest;  postea  idem,  quod  ex 
I tardi  cratere  metallico,  pertimescendum  est. 

Berg  alium  apparatum  vitreum  e coctionis  re- 
frigerationisque partibus  compositum  ingeniose  et 
ita  quidem  constructum  adhibet,  ut  totus  processus 
diligenter  facileque  observari  ac  regi  possit.  Quum 
mihi  fines  terminique  operis  hujus  constituti  sint, 
extra  quos  egredi  non  possum,  apparatum  descri- 
bere nolo,  praesertim  quum  Berg  ipse  in  collecta- 
neis suis  de  therapia  surditatis  nervosae  accuratis- 
sime eum  demonstrarit.  Attamen  hic  vir  praeclarus 
Kramer  i apparatu  minime  repudiato  multas  aegros 
in  integrum  restituit.  Aethere  acetico  contra  tor- 
porem utitur  in  eodem  suo  apparatu,  hyoscyami 
extracto  contra  erethismum:  haec  quidem  sola  the- 
rapiae ejus  varietas  est. 

Hujus  methodi  autem  applicatio  omnibus,  sin 
homines  aegroti  facile  excitantur,  alternis  diebus 

per  horam  dimidiam  fiat  et  quidem  usque  ad  reva- 
lescentiam,  quae  variis  aetatibus  morbique  gradibus 
saepe  post  duas  seu  tres  sessiones,  interdum  post 
menses  aliquot  affertur. 

Si  tabulas  a Kramer  et  Berg  de  aegris  ab 
ipsis  curatis  scriptas  comparamus,  sonitum  quidem 
plerisque  ereptum  fuisse  videmus.  Quanti  momenti 
haec  res  sit,  ab  omnibus  eretbico- nervosis  aegrotis 
audient  medici.  Nam  sunt,  qui  susurro  tinnituque 
continuo  aurium  ita  perturbantur,  ut  paene  demen- 
tes ad  voluntariam  mortem  propulsi  sint,  id  quod 
Itard  et  Berg  enarrant. 

Praeter  haec  remedia  ad  partes  ipsas  aegrotas 
adbibita  etiam  instillationibus  oleorum  aethereofum, 
lactis  materiis  narcoticis  infusi  utebantur,  sed  ut 
jam  in  otalgia  exponenda  dictum  est,  non  solum 
minime  certis , verum  etiam  periculosissimis.  Si 
vero  res  postularit,  aqua  calida  seu  lac  ad  cerumen 
induratum  solvendum  injiciatur.  Quin  etiam  Krebs 
virum  quendam  surdum,  cui  amicae  species  prae- 
scripserit, sane  propter  falsum  auditum  hoc  infuso 
in  meatum  auditorium  illato  in  integrum  restitutum 
esse  narrat.  Quod  autem,  quum  singulariter  factum 
sit,  pluribus  etiam  experimentis  probandum. 

Vires  quoque  electricae  et  magneticae,  per  unum 
prope  seculum  in  medicinae  arte  summis  laudibus 
ad  coelum  elatae,  jam  diutius  contra  surditatem  auxi- 
lium ferre  dicebantur.  At  auditum  plane  corrumpere 
videntur  neque  ullus  medicus  illorum,  quos  supra 

nominavi,  eas  adhibere  audet.  Kramer1)  in  libro 
quodam  uberius  de  earum  incommodis  scripsit. 

/ \ 

De  surditate  congenita.  • 

Sane  necesse  est,  hic  nonnulla  de  surditate  con- 
genita dicam  , quia  semper  cum  linguae  infantia 
complicata  est,  ignorantibus  enim  infantibus,  qui 
nec  suam  neque  aliorum  vocem  audire  possunt,  quo 
consilio  lingua  ori  ingenita  sit.  Etiam  magnam  uti- 
litatem afferremus  therapiae  et  pathologiae,  si  tradere 
possemus  viam  illam  curandi  optimam. 

Quibus  causis  infantibus  et  auditus  negetur  ita- 
que sermonis  usus  interdicetur,  fere  nescimus.  Nam 
id  quidem  semper  affirmari  non  potest,  infantem 
natum  esse  surdum,  sed  quin  passim  prioribus  vitae 
annis  nervi  acustici  paralysis  fiat,  non  dubito.  Itard 
recte  dicit,  parentum  pietatem  indulgentiamque  sur- 
ditatem congenitam  minime  confiteri  ac  concedere 
velle,  verum  custodis,  nutricis,  medici  negligentiam 
accusare.  Parentes  igitur  causas  ignorant.  Tamen 
copbosin  ex  utero  genitam  in  multis  familiis  per  suc- 
cessiones quasdam,  ut  alia  vel  filiis  tantum  relicta 
vel  puellis,  tradi  invenimus.  Utrum  vero  paralysis 
nervosum,  an  aliud  exsistat  impedimentum  in  laby- 
rinthi et  tympani  cavitatibus,  medicus  omni  studio 
paene  numquam  perspiciet. 

Itard,  qui  complures  infantes  surdos  mutosque 
post  mortem  secabat,  saepenumero  easdem  causas 


')  Dr.  W.  Kramer,  Beitriige  z.  Ohrenheilk.  Berl.  1845.  8. 

inveniebat,  quibus  et  apud  adultos  cophosis  fieri 
solet,  ut  concrementa  calci  similia,  pseudoprodu- 
ctiones  e membrana  tympani  cum  ossiculorum  de- 
structione, nervos  mucosos. 

Etiam  condensatam  cute  inversa  membranam 
tympani  observabat  Fabricius  ab  Aqua  pendente. 

Si  quae  sequantur  symptomata  psychologica  sur- 
ditatem congenitam,  diligentius  demonstrare  vellem, 
philosophorum  et  psycbiatrorum  artem  in  jure  suo 
interpellerem. 

Multum  periculi  mihi  in  curanda  hac  surditate 
versari  videtur,  quamvis  Amatus  Lusitanus 
puerum  duodecim  annorum  adhuc  surdum  usu  se- 
tacei,  quo  humoris  cujusdam  secretio  ex  capite  re- 
mota sit,  loquendi  facultatem  recepisse  dixerit. 
Itard  quoque  complures  infantes  moxis  et  mem- 
branae tympani  perforatione  se  in  integrum  resti- 
tuisse affirmat;  sed  Kramer,  omnia  haec  a scri- 
ptoribus illis  enarrata  exempla  non  curae  medicinali, 
sed  disciplinae  physiologicae  et  psychologicae  tra- 
dita fuisse  ostendit^,  qua  verba  nonnulla  infantes 
pronuntiare  didicissent. 

III.  DE  PARACUSI. 

Quocunque  valetudini  incommodo  modo  soni  a 
nervo  acustico  percipiuntur,  medici  superiori  aetate 
paracusin  nominabant,  quapropter  Itard,  definitio- 
nis hujus  dubio  commotus,  talem  posuit  divisionem: 

1.  Auditus  exaltatio,  recte  paracusis  seu 
hypercusis  dicta. 

Hac  in  affectione  nervi  acustici  perceptio  impri- 
mis acutorum  sonorum  doforifica  est  nec  diagno- 
scere  quae  audiverit,  aegrotus  potest,  sonorum  sin- 
gulorum loco  strepitus  clamoresque  intra  concham 
et  meatum  auditorium,  etiam  in  capite  sese  audire 
existimans.  Id  malum  surditatem  completam  ante- 
cedere solet,  atque  saepe  in  hysteria  et  hypochon- 
dria nonnullisque  aliis  aurium  morbis  observari. 

2.  Auditus  depravatio. 

Aegroti  strepitus  complures  audire  se  putant, 
qui  aut  in  aure,  aut  non  procul  ab  ea,  aut  minime, 
aut  aliorum  echo  continua  fiunt.  Id  nominatur  au- 
rium sonitus.  Praeterea  soni  a singulis  auribus 
varie  percipiuntur,  quod  Itard  anomalias  acusticas 
nominavit. 

d)  De  sonitu. 

Aut  strepitus,  aut  tinnitus,  aut  susurrus,  aut  si- 
bilus,  aut  aqude  fremitus,  aut  tintinnabulum  et  cae- 
tera  audiri  putantur.  Fere  semper  audiendi  facul- 
tate diminuto,  utrum  consecutum  sit  alteram,  diffi- 
cillime probari  potest.  Otitide  vel  otorrhoea  vel 
aliis  aurium  strepitibus  antegressis  sonitu  per  dies 
non  audito,  neque  auditu  in  melius  restituto,  aliis- 
que capitis  malis  praesentibus,  surditatem  sonitu 
non  effectam  esse  credit  Itard.  Contra  si  carotide 
oppressa  cessant  sonitus  ac  surditas,  aut  haec  jam 
sine  illa  manipulatione,  tum  sonitum  baryecoiae  cau- 

sam  osse.  Quamobrem  verum  et  spurium  sonitum 
distinguit;  illum  strepitibus  in  aure  interna,  id  est 
arteriarum  dilatatarum  pulsatione,  hunc  nervi  acu- 
stici anaesthesia,  tamquam  aut  sympathica  aut  idio- 
pathica effectum.  Sonitus  spurius  per  longum  tem- 
pus saepe  intermittitur,  congestionibus  neque  auctus 
nec  minutus,  praesertim  apud  homines  praesens, 
qui  auditum  explosione  quadam  forti  seu  strepitu 
longinquo,  ut  aquae  desilientis  seu  molae  aquaticae 
perdiderunt,  tum  apud  mulieres  hystericas,  quae 
interdum  animalium  vel  hominum  voces,  aliosque 
sonos  phantasticos  se  audire  opinantur;  denique  ubi 
alvus  tarda,  haemorrhagiae,  rheumatismus,  arthritis 
exstant. 

b ) De  anomaliis  acusticis. 

Itard  hoc  nomine  illam  audiendi  rationem  de- 
signat, quae  auditus  facultate  depravata  sonos  certos 
moleste  fert.  Cantatorem  quendam  suam  ipsius  vo- 
cem acutam  minime  dignoscentem,  feminam  omnes 
sonos  levissimas  acute  audientem  cognovisse  se  nar- 
rat. Ac  quisque  in  se  ipso  animadverterit,  interdum 
sonum  quendam  in  una  aure  octavo  intervallo,  in 
altera  primo,  aut  suam  vocem  tertiis  seu  quintis  in 
capite  resonare. 

Omnium  horum  incommodorum  causae,  ut  dixi- 
mus, raro  vel  numquam  intelliguntur,  qua  ex  re 
therapiae  summae  difficultates  obmoventur.  Saepe 
eo  celerius  cessare  solent,  quo  magis  subito  surge- 
bant.  Applicabantur  a multis  medicis  setacea,  mo- 


xae,  vesicatoria,  derivantia,  irritantia,  sed  quamvis 
interdum  bona,  minime  tamen  certa  remedia  sunt. 
Quin  etiam  plus  ars  physiologica  fecit,  quam  Itard 
ita  adhibebat,  ut  strepitus  auris  similibus  externis 
fortioribus  removeret. 


V I T A. 


Natus  sum  Guilelmus  Fridericus  Augustus  Ziegel,  evan- 
gelicae  fidei  addictus,  die  XXVII  mens.  Aprilis  anni  hujus 
seculi  XXVI  Berolini,  patre  Friderico,  matre  Rebecca,  e 
gente  Hamann,  quos  adhuc  vivos  ut  Deus  Optimus  Maxi- 
mus perdiu  incolumes  servet,  maxime  precor. 

Primis  litterarum  elementis  imbutus,  gymnasium  regium 
Fridericum  Guilelmum,  directoribus  beat.  Spilleke,  viro 
doctissimo,  humanisso,  postea  Cei.  Ranke,  per  sex  annos 
frequentavi.  Maturitatis  testimonium  adeptus  mens.  Aprili 
anni  MDCCCXLIV  inter  cives  instituti  medico  - chirurgici 
Friderico  - Guilelmiani  sum  receptus.  Anno  sequente  vero 
almam  hanc  Universitatem  Fridericam  Guilelmam  adii  et 
mense  Aprili  ab  111.  Ilecker,  t.  t.  rectore  magnifico,  inter 
cives  academicos  receptus,  apud  111.  beat.  Wagner,  t.  t.  de- 
canum facultatis  medicae  spectatissimum,  nomen  professus  sum. 

Per  quadriennium  hisce  interfui  scholis: 

Cei.  Beneke  de  logice  et  psychologia;  111.  Link  de 
botanice  et  historia  naturali;  Cei.  Preufs  de  historia; 
Beat.  Turte  de  physice;  111.  Mitscherlich  de  chemia 
anorganica  et  organica;  111.  Weifs  de  mineralogia;  111. 
Schlemm  de  osteologia , splanchnologia,  syndesmologia ; 
111.  Mueller  de  anatomia  universa.  In  arte  cadavera  rite 
secandi  111,  Mueller  et  111.  Schlemm  mihi  duces  fuerunt. 

Praeterea  has  frequentavi  scholas:  111.  Schultz  de  ma- 
teria medica;  Cei.  Eck  de  physiologia  generali;  111.  beat. 
Waener  de  medicina  forensi;  111.  Juengken  de  chirurgia 

D r* 

speciali. 

Exercitationibus  clinicis  medicis,  chirurgicis,  ophthalmia- 
tricis,  syphiliticis,  medico -forensibus,  obstetriciis  interfui  vi- 
rorum 111.  et  Cei.  Dieffenbach,  Juengken,  Wolff, 
Wagner,  Schoenlein,  Schmidt. 

Omnibus  his  viris  aestumatissimis  quam  possum  maximas 

ago  gratias  semperque  habebo. 

Jam  vero  tentaminibus,  tam  philosophico  quam  medico, 
atque  examine  rigoroso  coram  gratioso  medicorum  ordine  rite 
absolutis,  spero  lore,  ut  dissertatione  thesibusque  palam  de- 
fensis, summi  in  medicina  et  chirurgia  honores  in  me  rite 

conferantur. 


THESES. 


1.  Morbus  communis  est  mors. 

2.  Febris  morbi  umbra  est. 

3.  Surdi  et  caeci  eisdem  vexantur  incommodis. 

4.  Medicus  forensis  non  verus  medicus. 

5.  Vires  electricae  nervis  sensitivis  aegrotantibus 
plus  nocent  quam  prosunt. 


